ddrg/super_eurlex huggingface dataset:
Rådets afgørelse 2003/432/FUSP

af 12. juni 2003

om iværksættelse af Den Europæiske Unions militæroperation i Den Demokratiske Republik Congo

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 17, stk. 2, og artikel 25,

under henvisning til fælles aktion 2003/423/FUSP af 5. juni 2003 om Den Europæiske Unions militæroperation i Den Demokratiske Republik Congo(1), særlig artikel 6, og

ud fra følgende betragtninger:

(1) FN's Sikkerhedsråd vedtog den 30. maj 2003 med enstemmighed resolution 1484(2003), der i henhold til kapitel VII i FN's pagt bemyndiger til foreløbig deployering af en midlertidig multinational udrykningsstyrke i Bunia i Den Demokratiske Republik Congo.

(2) På baggrund af en anmodning fra FN's generalsekretær har Den Europæiske Union besluttet at sende en midlertidig stabiliseringsstyrke til Ituri-regionen til gennemførelse af mandatet i FN's Sikkerhedsråds resolution 1484(2003).

(3) Rådet har bemyndiget Den Udenrigs- og Sikkerhedspolitiske Komité til at træffe de relevante afgørelser i forbindelse med den politiske kontrol og strategiske styring af operationen.

(4) I overensstemmelse med artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet, og Danmark deltager heller ikke i finansieringen af operationen -

TRUFFET FØLGENDE AFGØRELSE:

Artikel 1

Operationsplanen godkendes.

Artikel 2

Meddelelsen om autorisation af operationsreglerne godkendes.

Artikel 3

Den Europæiske Unions militæroperation i Den Demokratiske Republik Congo iværksættes den 12. juni 2003.

Artikel 4

Den øverstbefalende for operationen har hermed beføjelse til med øjeblikkelig virkning at udstede aktiveringsordren (ACTORD) med henblik på at gennemføre deployeringen af styrkerne forud for overførslen af myndighed efter deres ankomst til operationsområdet og indlede gennemførelsen af missionen.

Artikel 5

Uden at dette i øvrigt berører artikel 15 i fælles aktion 2003/423/FUSP har denne afgørelse virkning, indtil de styrker, der indsættes i operationen i Bunia, er blevet redeployeret.

Artikel 6

Denne afgørelse offentliggøres i Den Europæiske Unions Tidende.

Udfærdiget i Luxembourg, den 12. juni 2003.

På Rådets vegne

G. Drys

Formand

(1) EUT L 143 af 11.6.2003, s. 50.
Kommissionens beslutning

af 5. juni 2003

om tilladelse til markedsføring af nonisaft (saft af frugten Morinda citrifolia L.) som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97

(meddelt under nummer K(2003) 1789)

(Kun den engelske udgave er autentisk)

(2003/426/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser(1), særlig artikel 7,

under henvisning til Morinda Inc.s ansøgning af 25. april 2000 til de kompetente myndigheder i Belgien om tilladelse til at markedsføre nonisaft (saft af frugten Morinda citrifolia L.) som en ny levnedsmiddelingrediens,

under henvisning til den første vurderingsrapport, som de kompetente belgiske myndigheder har udarbejdet, og

ud fra følgende betragtninger:

(1) I deres første vurderingsrapport konkluderede de kompetente belgiske myndigheder, at der krævedes yderligere vurdering.

(2) Kommissionen fremsendte den første vurderingsrapport til medlemsstaterne den 18. september 2001.

(3) Den Videnskabelige Komité for Levnedsmidler blev anmodet om en yderligere vurdering den 4. december 2001. I sin udtalelse af 4. december 2002 anså komitéen Tahitian Noni®-juice for acceptabel ved de observerede indtagelsesniveauer. Komitéen bemærkede også, at de fremlagte data og de foreliggende oplysninger ikke gav nogen dokumentation for særlige gavnlige sundhedsmæssige virkninger ved nonisaft ud over dem, som andre frugtsafter også har.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Nonisaft (saft af frugten Morinda citrifolia L.) kan markedsføres i Fællesskabet som en ny levnedsmiddelingrediens til anvendelse i pasteuriserede frugtdrikke.

Artikel 2

Betegnelsen "nonisaft" eller "saft af Morinda citrifolia" skal anføres på mærkningen af selve produktet eller i ingredienslisten for frugtdrikke, der indeholder det, jf. Europa-Parlamentets og Rådets direktiv 2000/13/EF(2).

Artikel 3

Denne beslutning er rettet til Morinda Inc., 333 W. River Park Drive, Provo, Utah 84604, USA.

Udfærdiget i Bruxelles, den 5. juni 2003.

På Kommissionens vegne

David Byrne

Medlem af Kommissionen

(1) EFT L 43 af 14.2.1997, s. 1.

(2) EFT L 109 af 6.5.2000, s. 29.
Rådets afgørelse

af 6. maj 2003

om udpegelse af Den Europæiske Kulturhovedstad 2006

(2003/399/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1419/1999/EF af 25. maj 1999 om en fællesskabsaktion vedrørende "Den Europæiske Kulturhovedstad" 2005-2019(1), særlig artikel 2, stk. 3, og

under henvisning til juryens rapport modtaget af Europa-Parlamentet, Rådet og Kommissionen den 1. oktober 2002 -

TRUFFET FØLGENDE AFGØRELSE:

Artikel 1

Patras udpeges til Europæisk Kulturhovedstad 2006.

Artikel 2

Patras træffer de nødvendige foranstaltninger for at sikre, at arrangementet opfylder kravene i artikel 1 og 5 i afgørelse nr. 1419/1999/EF.

Udfærdiget i Bruxelles, den 6. maj 2003.

På Rådets vegne

P. Efthymiou

Formand

(1) EFT L 166 af 1.7.1999, s. 1.
Rådets afgørelse

af 19. december 2002

om afklassificering af Schengen-konsultationsnettet (tekniske specifikationer)

(2003/330/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 207, og

ud fra følgende betragtninger:

(1) Dokument SCH/II-Vision (99) 5 fastlægger bl.a. principperne for anvendelse af edb-procedure ved høring, i forbindelse med udstedelse af visum, af de centrale myndigheder, der er omhandlet i artikel 17, stk. 2, i konventionen, undertegnet i Schengen den 19. juni 1990, om gennemførelse af Schengen-aftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser.

(2) Det blev ved Rådets afgørelse 2000/645/EF af 17. oktober 2000 om berigtigelse af Schengen-reglerne indeholdt i Schengen-Eksekutivkomitéens afgørelse SCH/Com-ex(94) 15 rev.(1) bekræftet, at dokument SCH/II-Vision (99) 5 indgår i Schengen-reglerne, og ved afgørelsens artikel 2 blev dokumentet klassificeret som fortroligt.

(3) Dokument SCH/II-Vision (99) 5 er senere ændret ved Rådets afgørelser af 24. april 2001 og 19. december 2002 i overensstemmelse med artikel 1 i Rådets forordning (EF) nr. 789/2001 af 24. april 2001 om at forbeholde Rådet gennemførelsesbeføjelserne vedrørende visse detailbestemmelser og konkrete procedurer i forbindelse med behandling af visumansøgninger(2).

(4) Dokument SCH/II-Vision (99) 5, med senere ændringer, (i det følgende benævnt "Schengen-konsultationsnettet (tekniske specifikationer))" bør nu delvis afklassificeres; de resterende dele af Schengen-konsultationsnettet (tekniske specifikationer) bør nedklassificeres til "Restreint UE".

(5) Artikel 2 i afgørelse 2000/645/EF bør ophæves, således at fremtidige afgørelser om klassificering af Schengen-konsultationsnettet (tekniske specifikationer) kan træffes efter de normale regler for klassificering af dokumenter, jf. Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter(3) -

TRUFFET FØLGENDE AFGØRELSE:

Artikel 1

Schengen-konsultationsnettet (tekniske specifikationer) afklassificeres med undtagelse af punkt 2 og 3 i del I og bilag 3, 6, 7 og 9.

Artikel 2

Punkt 2 og 3 i del I og bilag 3, 6, 7 og 9 i Schengen-konsultationsnettet (tekniske specifikationer) klassificeres som "Restreint UE".

Artikel 3

1. Artikel 2 i afgørelse 2000/645/EF ophæves.

2. Fremtidige afgørelser om klassificering af Schengen-konsultationsnettet (tekniske specifikationer) træffes efter bestemmelserne i afgørelse 2001/264/EF.

Artikel 4

Denne afgørelse får virkning på dagen for offentliggørelsen i Den Europæiske Unions Tidende.

Udfærdiget i Bruxelles, den 19. december 2002.

På Rådets vegne

L. Espersen

Formand

(1) EFT L 272 af 25.10.2000, s. 24.

(2) EFT L 116 af 26.4.2001, s. 2.

(3) EFT L 101 af 11.4.2001, s. 1.
Afgørelse vedrørende fri- og helligdage

af 10. juni 2003

DE EUROPÆISKE FÆLLESSKABERS DOMSTOL HAR -

under henvisning til procesreglementets artikel 80, stk. 2, og

ud fra følgende betragtninger:

(1) I henhold til procesreglementets artikel 28, stk. 3, iagttager Domstolen de lovbestemte fri- og helligdage på det sted, hvor Domstolen har sæde, og den udfærdiger ifølge procesreglementets artikel 80, stk. 2, en liste over lovbestemte fri- og helligdage, som offentliggøres i Den Europæiske Unions Tidende.

(2) Den liste over lovbestemte fri- og helligdage, som er udfærdiget den 19. juni 1991(1), omfatter den 24. juni, når den 23. juni falder på en søndag, eftersom de dagældende luxembourgske bestemmelser fastsatte, at den offentlige festligholdelse af Storhertugens fødselsdag, som er fastsat til den 23. juni, skulle udskydes til den 24. juni, når den 23. juni faldt på en søndag.

(3) Ved lov af 12. februar 1999 er disse bestemmelser blevet ændret, og den 24. juni er ikke længere en lovbestemt fridag, når den 23. juni falder på en søndag.

(4) Der skal følgelig udfærdiges en ny liste over lovbestemte fri- og helligdage -

TRUFFET FØLGENDE AFGØRELSE:

Artikel 1

Den i procesreglementets artikel 80, stk. 2, nævnte liste over lovbestemte fri- og helligdage fastsættes som følger:

- nytårsdag

- anden påskedag

- den 1. maj

- Kristi himmelfartsdag

- anden pinsedag

- den 23. juni

- den 15. august

- den 1. november

- den 25. december

- den 26. december.

De i stk. 1 nævnte lovbestemte fri- og helligdage er dem, der gælder på det sted, hvor Domstolen har sæde.

Artikel 2

Bestemmelserne i procesreglementets artikel 80, stk. 2, finder kun anvendelse på de i denne afgørelses artikel 1 nævnte lovbestemte fri- og helligdage.

Artikel 3

Denne afgørelse, som udgør et bilag til procesreglementet, træder i kraft på dagen for offentliggørelsen i Den Europæiske Unions Tidende.

Vedtaget i Luxembourg, den 10. juni 2003.

(1) EFT L 176 af 4.7.1991, s. 31.
Den Udenrigs- og Sikkerhedspolitiske Komités afgørelse FYROM/2/2003

af 10. marts 2003

om at acceptere bidrag fra tredjelande til EU's militæroperation i Den Tidligere Jugoslaviske Republik Makedonien

(2003/497/FUSP)

DEN UDENRIGS- OG SIKKERHEDSPOLITISKE KOMITÉ HAR -

under henvisning til traktaten om Den Europæiske Union, særlig artikel 25, stk. 3,

under henvisning til Rådets fælles aktion 2003/92/FUSP af 27. januar 2003 om Den Europæiske Unions militæroperation i Den Tidligere Jugoslaviske Republik Makedonien(1), særlig artikel 8, stk. 2 og 3, om tredjelandes deltagelse, og

ud fra følgende betragtninger:

(1) Ifølge den fælles aktions artikel 8, stk. 1,

- deltager europæiske NATO-lande, der ikke er medlemmer af EU, i operationen, hvis de ønsker det

- opfordres de lande, som Det Europæiske Råd i København har indbudt til at blive medlemmer, til at deltage i operationen på nærmere aftalte betingelser

- kan potentielle partnere ligeledes opfordres til at deltage i operationen.

(2) I henhold til den fælles aktions artikel 8 bemyndigede Rådet PSC til efter henstilling fra OPCDR og EUMC at træffe de relevante afgørelser om accept af de foreslåede bidrag.

(3) På anmodning af PSC og efter instrukser fra EUMC har EU's øverstbefalende for operationen og EU's øverstbefalende for styrken afholdt styrkeopbygnings- og bemandingskonferencerne.

(4) EUMC tiltrådte den 6. marts 2003 henstillingen fra den øverstbefalende for operationen vedrørende bidrag fra tredjelande og forelagde den 6. marts PSC sin henstilling om at acceptere disse bidrag fra tredjelande -

TRUFFET FØLGENDE AFGØRELSE:

Artikel 1

Bidrag fra tredjelande

På baggrund af styrkeopbygnings- og bemandingskonferencerne accepteres bidrag fra følgende tredjelande til EU-operationen i Den Tidligere Jugoslaviske Republik Makedonien:

Bulgarien

Canada

Den Tjekkiske Republik

Estland

Island

Letland

Litauen

Norge

Polen

Rumænien

Slovakiet

Slovenien

Tyrkiet.

Artikel 2

Ikrafttræden

Denne afgørelse træder i kraft på dagen for vedtagelsen.

Udfærdiget i Bruxelles, den 10. marts 2003.

På Den Udenrigs- og Sikkerhedspolitiske Komités vegne

T. Paraskevopoulos

Formand

(1) EUT L 34 af 11.2.2003, s. 26.
Den Udenrigs- og Sikkerhedspolitiske Komités afgørelse DRC/1/2003

af 1. juli 2003

om at acceptere bidrag fra tredjelande til EU's militæroperation i Den Demokratiske Republik Congo

(2003/500/FUSP)

DEN UDENRIGS- OG SIKKERHEDSPOLITISKE KOMITÉ HAR -

under henvisning til traktaten om oprettelse af Den Europæiske Union, særlig artikel 25, stk. 3,

under henvisning til Rådets fælles aktion 2003/423/FUSP af 5. juni 2003 om Den Europæiske Unions militæroperation i Den Demokratiske Republik Congo(1), særlig artikel 10, stk. 2 og 3, vedrørende tredjelandes deltagelse, og

ud fra følgende betragtninger:

(1) På anmodning af Den Udenrigs- og Sikkerhedspolitiske Komité og i overensstemmelse med mandatet fra EU's Militærkomité har EU's øverstbefalende for operationen og EU's øverstbefalende for styrken ledet styrkeopbygnings- og bemandingskonferencerne hhv. den 10. og 11. juni 2003.

(2) Efter henstilling fra den øverstbefalende for operationen om bidrag fra tredjelande kunne EU's Militærkomité den 25. juni 2003 anbefale Den Udenrigs- og Sikkerhedspolitiske Komité, at den accepterer disse tredjelandes bidrag -

TRUFFET FØLGENDE AFGØRELSE:

Artikel 1

Bidrag fra tredjelande

På baggrund af styrkeopbygnings- og bemandingskonferencerne accepteres bidrag fra følgende tredjelande til EU-operationen i Den Demokratiske Republik Congo:

Brasilien

Canada

Ungarn

Sydafrika.

Artikel 2

Ikrafttræden

Denne beslutning træder i kraft på dagen for vedtagelsen.

Udfærdiget i Bruxelles, den 1. juli 2003.

På Den Udenrigs- og Sikkerhedspolitiske Komités vegne

M. Melani

Formand

(1) EUT L 143 af 11.6.2003, s. 50.
Kommissionens afgørelse

af 12. juni 2003

om tilpasning af de justeringskoefficienter, der finder anvendelse fra den 1. august, 1. september, 1. oktober, 1. november og 1. december 2002 på vederlag til tjenestemænd ved De Europæiske Fællesskaber, som gør tjeneste i tredjelande

(2003/455/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber, som fastsat ved Rådets forordning (EØF, Euratom, EKSF) nr. 259/68(1) og senest ændret ved forordning (EF, Euratom) nr. 2265/2002(2), særlig artikel 13, stk. 2, i bilag X, og

ud fra følgende betragtninger:

(1) I Rådets forordning (EF, Euratom) nr. 101/2003(3) fastsattes i medfør af artikel 13, stk. 1, i bilag X til vedtægten de justeringskoefficienter, hvormed de lønninger korrigeres fra 1. juli 2002, der i tjenestestedets valuta udbetales til tjenestemænd ansat i tredjelande.

(2) Kommissionen har i de seneste måneder foretaget forskellige tilpasninger af disse justeringskoefficienter(4) i overensstemmelse med artikel 13, stk. 2, i bilag X til vedtægten.

(3) Fra 1. august, 1. september, 1. oktober, 1. november og 1. december 2002 bør visse af disse justeringskoefficienter tilpasses, idet de statistiske oplysninger, som Kommissionen råder over, har vist, at ændringerne i leveomkostningerne, målt efter justeringskoefficienten og den tilsvarende vekselkurs, for nogle tredjelandes vedkommende har oversteget 5 % siden den sidste fastsættelse eller tilpasning af koefficienterne -

TRUFFET FØLGENDE AFGØRELSE:

Eneste artikel

Med virkning fra 1. august, 1. september, 1. oktober, 1. november og 1. december 2002 tilpasses de justeringskoefficienter, der finder anvendelse på lønninger, som i tjenestestedets valuta udbetales til tjenestemænd ansat i tredjelande, som anført i bilaget.

Til beregning af disse vederlag anvendes de vekselkurser, der blev brugt ved gennemførelsen af De Europæiske Fællesskabers almindelige budget for den måned, der gik forud for den i foregående afsnit omhandlede dato.

Udfærdiget i Bruxelles, den 12. juni 2003.

På Kommissionens vegne

Christopher Patten

Medlem af Kommissionen

(1) EFT L 56 af 4.3.1968, s. 1.

(2) EFT L 347 af 20.12.2002, s. 1.

(3) EFT L 16 af 22.1.2003, s. 1.

(4) EFT L 321 af 26.11.2002, s. 45.

BILAG

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>
Rådets afgørelse

af 16. juni 2003

om udnævnelse af et medlem af et appelkammer under Harmoniseringskontoret for det Indre Marked (varemærker, mønstre og modeller)

(2003/C 148/02)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker(1), særlig artikel 120 og 131,

under henvisning til den indstilling, som Administrationsrådet under Harmoniseringskontoret for det Indre Marked (varemærker, mønstre og modeller) foretog den 10. april 2003 -

TRUFFET FØLGENDE AFGØRELSE:

Artikel 1

Maria BRA, født den 8. maj 1963 i Athen (Grækenland), udnævnes til medlem af et appelkammer under Harmoniseringskontoret for det Indre Marked (varemærker, mønstre og modeller) for et tidsrum på fem år.

Artikel 2

Datoen for, hvornår det i artikel 1 omhandlede tidsrum på fem år begynder at løbe, fastsættes af Administrationsrådet under Harmoniseringskontoret for det Indre Marked (varemærker, mønstre og modeller).

Udfærdiget i Luxembourg, den 16. juni 2003.

På Rådets vegne

G. Papandreou

Formand

(1) EFT L 11 af 14.11.1994, s. 1. Senest ændret ved forordning (EF) nr. 807/2003 (EUT L 122 af 16.5.2003, s. 36).
Styrelsesrådet for Europols afgørelse

af 5. juni 2003

om godkendelse af betingelser og procedurer fastsat af Europol for tilpasning af de beløb, der er nævnt i bilaget til Styrelsesrådets beslutning af 16. november 1999 vedrørende den skat, der til fordel for Europol er pålagt løn og honorarer, som udbetales til Europols personale

(2003/C 152/06)

EUROPOLS STYRELSESRÅD HAR -

under henvisning til protokollen, udarbejdet på grundlag af artikel 31 (tidligere artikel K.3) i traktaten om Den Europæiske Union og artikel 41, stk. 3, i Europol-konventionen, om privilegier og immuniteter for Europol, medlemmer af Europols organer samt Europols vicedirektører og personale(1), særlig artikel 10, og

ud fra følgende betragtninger:

(1) Rådet vedtog den 5. juni 2003 at tilpasse Europol-ansattes løn og honorarer med 4,4 % med tilbagevirkende kraft fra den 1. juli 2002.

(2) Styrelsesrådet besluttede den 5. juni 2003 at forhøje de beløb, som er nævnt i artikel 4 i bilaget til Styrelsesrådets beslutning af 16. november 1999(2), med samme procentsats og med virkning fra samme dato som den, der er fastsat i Rådets afgørelse af 5. juni 2003 nævnt under punkt 1.

(3) I overensstemmelse med Styrelsesrådets afgørelse af 5. juni 2003 offentliggøres disse værdier i Den Europæiske Unions Tidende -

TRUFFET FØLGENDE AFGØRELSE:

Artikel 1

Med virkning fra den 1. juli 2002 foretages nedenstående ændringer:

1) Værdien, som er nævnt i første punktum af artikel 4 i bilaget til Styrelsesrådet for Europols beslutning af 16. november 1999, ændres til 105,76 EUR.

2) De værdier i euroenheder, som er anført i tabellen i artikel 4 i bilaget til Styrelsesrådet for Europols beslutning af 16. november 1999, erstattes af følgende:

8 % af beløb mellem 105,76 EUR og 1862,83 EUR

10 % af beløb mellem 1862,84 EUR og 2565,78 EUR

12,5 % af beløb mellem 2565,79 EUR og 2940,52 EUR

15 % af beløb mellem 2940,53 EUR og 3339,41 EUR

17,5 % af beløb mellem 3339,42 EUR og 3714,17 EUR

20 % af beløb mellem 3714,18 EUR og 4077,42 EUR

22,5 % af beløb mellem 4077,43 EUR og 4452,16 EUR

25 % af beløb mellem 4452,17 EUR og 4815,42 EUR

27,5 % af beløb mellem 4815,43 EUR og 5190,17 EUR

30 % af beløb mellem 5190,18 EUR og 5553,43 EUR

32,5 % af beløb mellem 5553,44 EUR og 5928,18 EUR

35 % af beløb mellem 5928,19 EUR og 6292,00 EUR

40 % af beløb mellem 6292,01 EUR og 6666,76 EUR

45 % af beløb over 6666,77 EUR.

Artikel 2

Denne afgørelse offentliggøres i Den Europæiske Unions Tidende.

Artikel 3

Denne afgørelse træder i kraft dagen efter, at den er vedtaget.

Udfærdiget i Haag, den 5. juni 2003.

N. Tasiopoulos

Formand for Styrelsesrådet

(1) EFT C 221 af 19.7.1997, s. 2.

(2) EFT C 65 af 28.2.2001, s. 8.
Kommissionens beslutning

af 24. juli 2003

om midlertidig tildeling af ekstra dage til havs til Nederlandene til fiskerfartøjer, der medfører bomtrawl

(meddelt under nummer K(2003) 2636)

(Kun den nederlandske udgave er autentisk)

(2003/557/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2341/2002 af 20. december 2002 om fastsættelse for 2003 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger(1), senest ændret ved forordning (EF) nr. 1091/2003(2), særlig punkt 6, litra c), i bilag XVII, og

ud fra følgende betragtninger:

(1) I bilag XVII til forordning (EF) nr. 2341/2002 er det antal dage anført, hvor visse EU-fiskerfartøjer kan være til havs i visse geografiske områder.

(2) Ifølge bilagets punkt 6, litra c), kan Kommissionen tildele medlemsstaterne ekstra dage, hvor fartøjer, der medfører redskaber som defineret i punkt 4, kan være til havs på grundlag af de resultater, der er opnået eller forventes opnået gennem oplægningsprogrammerne i 2002 og 2003 for de fartøjer, der er omfattet af bilagets bestemmelser.

(3) Nederlandene har fremlagt data om oplægning i 2002 af fiskerfartøjer med bomtrawl med en maskestørrelse på 80 mm og derover.

(4) Under hensyn til de fremlagte data bør Nederlandene midlertidigt tildeles to ekstra dage til havs for fiskerfartøjer, der medfører bomtrawl -

VEDTAGET FØLGENDE BESLUTNING:

Artikel 1

To ekstra dage til havs foruden dem, der er fastsat i punkt 6, litra a), i bilag XVII til forordning (EF) nr. 2341/2002, tildeles midlertidigt Nederlandene i hver kalendermåned for de i bilagets stk. 2a og 2b fastsatte områder for fiskerfartøjer, der medfører bomtrawl med en maskestørrelse på 80 mm og derover.

Artikel 2

Denne beslutning er rettet til Kongeriget Nederlandene.

Udfærdiget i Bruxelles, den 24. juli 2003.

På Kommissionens vegne

Franz Fischler

Medlem af Kommissionen

(1) EFT L 356 af 31.12.2002, s. 12.

(2) EUT L 157 af 26.6.2003, s. 1.